NATJEČAJ

 za provedbu dodatne stručne prakse / Izborni predmet *Stručna praksa u nastavnoj bazi*

Raspisuje se natječaj za upis kolegija „Stručna praksa u nastavnoj bazi“ **prijediplomskom i diplomskom studiju sociologije** **Filozofskog fakulteta u Splitu,** u ljetnom semestru akademske godine 2024./2025.

Split, 17. ožujka 2025. godine

Zainteresiranim kandidatima/-kinjama nude se programi u sljedećim nastavnim bazama:

* **Info zona**, Split - splitski centar za mlade, **3** studenta/-ice
* **Udruga za prirodu, okoliš i održivi razvoj Sunce**, Split, **2** studenta/-ice
* **Udruga Zdravi grad, Split, -** udruga zaunapređenje kvalitete života te održiv, cjelovit i zdrav razvoj čovjeka i zajednice, **2** studenta/ice
* **Udruga MoST**, Split - udruga za unaprjeđenje života djece, mladih, osoba koje žive u siromaštvu i beskućnika, **2** student/ica

Prijava se šalje isključivo elektronskom poštom na adresu: **strucna.praksa@ffst.hr**

Prijave se zaprimaju **zaključno s 24. 04. 2025. godine**

Poruka elektroničke pošte s prijavom treba biti naslovljena (Subject) *Stručna praksa*  i naziv nastavne baze.

Prijava mora sadržavati:

* informacije o kandidatu: o ime i prezime
* JMBAG – (broj ispod slike u Studomatu)
* kontakt (telefon + email)
* motivacijsko pismo (do max 500 riječi) koje treba sadržavati kratak prikaz eventualnog dosadašnjeg iskustva i razloge odabira određenog programa. Preporuka je da se u motivacijskom pismu kratko navedu nastavne i izvannastavne obveze koje eventualno utječu na moguće vrijeme obavljanja stručne prakse.

Nepotpune ili neispravno dostavljene prijave neće se razmatrati.

Prilikom odabira kandidata ocjene će se vrednovati kao 1/3, a motivacijsko pismo kao ostalih 2/3 bodova (najviše je moguće 15 bodova). U slučaju jednakog broja bodova, kandidate se može pozvati na dodatni intervju. U motivacijskom pismu nastojati naznačiti(izabrati) više od jedne nastavne baze iz Natječaja, kako bi ostavili alternativu pri izboru, za slučaj da se više studenata/ica od raspoloživih praksi prijavi za istu nastavnu bazu.

*Napomene za kandidate:* ECTS bodovi ostvareni ovim kolegijem su dodatni, tj. računaju se iznad obvezne kvote bodova. Pohađanje kolegija bilježi se u dodatnoj ispravi o završetku studija (*Diploma Supplement*). Po ostvarenom pravu upisa kolegija, kandidati se upućuju u studentsku referadu kako bi im se kolegij dodao u upisni list. Upisom kolegija student se obvezuje na obavljanje svih zadaća određenih programom. Obveze kolegija „Stručna praksa u nastavnoj bazi“ moraju se zadovoljavajuće obaviti prije obrane završnog/diplomskog rada.

U nastavku ovog dokumenta nalaze se radni zadatci za studente, a Silab kolegija nalazi se u elaboratu studijskog programa na mrežnim stranicama Odsjeka.

**Studij/-i: Prijediplomski i Diplomski sveučilišni studij sociologije**

1. **Mjesto prakse: Info zona, Split**

 **Područja interesa:** informiranje mladih, kvalitetno provođenje slobodnog vremena, zagovaranje i politika za mlade

**Broj studenata/-ica: 3**

**Trajanje:** (80 sati praktičnog rada)

Osim ponuđenih aktivnosti, u okviru kojih će se odvijati praktičan rad, na početku provedbe će se svi uključeni studentiupoznati s organizacijom i programima nastavne baze

**Opis poslova**

* *upoznavanje s radom nastavne baze i programima/projektima koji se provode*
* predlaganje tema, izbor teme za provedbu istraživanja o mladima
* organiziranje informativno-edukativnih aktivnosti kroz program kluba za mlade
* *promicanje mogućnosti aktivnog sudjelovanja među mladima*
* *kreiranje različitih informativnih sadržaja i komunikacijskih materijala za mlade o temama koje su od interesa za mlade*

*Mentori na Filozofskom fakultetu:* izv. prof. dr. sc. Gorana Bandalović i izv. prof. dr. sc. Marija Lončar

*Mentorica u Info zoni:*Lara Zubanović, univ. bacc, psych., Voditeljica Kluba mladih Zona

1. **Mjesto prakse: SUNCE - udruga za prirodu, okoliš i održivi razvoj, Split**

**Područja interesa:** zaštita prirode i okoliša u Republici Hrvatskoj, s ciljem **poticanja primjene i stvaranja rješenja za očuvanje prirode i okoliša i razumno korištenje prirodnih resursa na dobrobit svih građana.**

**Broj studenata/-ica: 2**

**Trajanje:** 80 sati praktičnog rada

**Opis poslova:**

* upoznavanje s radom nastavne baze i programima/projektima koji se provode
* sudjelovanje u provedbi prikupljanja i obradi podataka u sklopu istraživanja o ekološkoj svijesti mladih,
* unos i obrada podataka iz rezultata istraživanja prikupljenih kroz anketni upitnik,
* sudjelovanje u osmišljavanju i organizaciji komunikacijske kampanje za predstavljanje rezultata istraživanja,
* priprema i pisanje članka o ekološkoj sviejsti mladih na temelju provedenog istraživanja.

*Mentor na Filozofskom fakultetu***:** izv. prof. dr. sc. Ivanka Buzov

*Mentor u udruzi Sunce:*Domagoj Goreta, mag sociologije, Voditelj projekata Odjela za edukaciju i informiranje u udruzi

1. **Mjesto prakse:** **udruga Zdravi grad, Split**

**Područja interesa:** unapređenju kvalitete života, te održiv, cjelovit i zdrav razvoj čovjeka i

zajednice

**Broj studenata/-ica: 2**

**Trajanje:** 80 sati rada

**Opis poslova:**

* *upoznavanje s radom nastavne baze i programima/projektima koji se provode*, uključujući projekt SpaceSTEM s kojim se nastoji prilagoditi i prenijeti svemirske tehnologije u više razrede osnovne škole, s ciljem zainteresiranja djece, nastavnika i škola te usmjeravanja zainteresiranih učenika prema STEM područjima,
* sudjelovanje u osmišljavanju i provedbi radionica za učenike,
* doprinos konceptualizaciji i pripremi postava (mobilni izlog projekta SpaceSTEM)
* sudjelovanje u edukativnim aktivnostima povezanima s popularizacijom znanosti, asistencije u komunikaciji i promociji projekta putem društvenih mreža i drugih medija.

*Mentor na Filozofskom fakultetu:* izv. prof. dr. sc. Ivanka Buzov

*Mentor u udruzi Zdravi grad:* Zorana Škare**,** dipl. ing./M. Sc.Eng., Izvršna direktorica u udruzi

1. **Mjesto prakse - Udruga MoST**

**Područja interesa:** unaprjeđenja života djece, mladih, osoba koji žive u siromaštvu i beskućnica/ka. MoSt je aktivnostima usmjeren na provedbu lokalnih, regionalnih, nacionalnih i međunarodnih strategija suzbijanja rizičnih ponašanja mladih, siromaštva i beskućništva i socijalne isključenosti

**Broj studenata/-ica: 2**

**Trajanje:** 80 sati rada

**Opis poslova:**

* upoznavanje s radom udruge i programima koji se provode centri udruge (centar podrške za djecu i mlade s problemima u ponašanju, centar znanja za društveno uključivanje i smanjenje siromaštva, centar za razvoj volontiranja u zajednici i centar za beskućnike/ce)
* analiza stručne literature, postojećih zakona i pravilnika iz područja siromaštva i beskućništva, te mapiranje tema o beskućništvu na društvenim mrežama
* sudjelovanje u pripremi jednog sociološkog istraživanja o beskućnicima
* sociološka analiza prostora: javne površine kao utočišta za beskućnike

*Mentor na Filozofskom fakultetu:* doc. dr. sc. Toni Popović

*Mentor u udruzi Mentor: Ivo Puljek, prof. povijesti i pedagogije, dopredsjednik Udruge*